mts Telekom Srbija 


Opšti uslovi za pružanje usluga 
u javnoj fiksnoj mreži Telekoma Srbija 


1. Uvodne odredbe 


1.1. Ovim opštim uslovima za pružanje usluga u javnoj fiksnoj mreži (u daljem tekstu: 
„Opšti uslovi“), sa skupom Pravila koji im je priložen i čini njihov sastavni deo, 
uređuju se odnosi između „Telekom Srbija“ a.d. (u daljem tekstu: ,Telekom“), kao 
pružaoca usluga javne fiksne elektronske komunikacione mreže (u daljem tekstu: 
»Mreža“), i korisnika tih usluga, i utvrđuju se standardni uslovi za pružanje tih 
usluga. Telekom i korisnik su u obavezi da poštuju sve važeće propise koji se 
odnose na Mrežu i usluge koje se pružaju preko Mreže. 


1.2. Telekom, u skladu sa Opštim uslovima, pruža elektronske komunikacione usluge 
iz njegove ponude putem Mreže a prema cenama iz Cenovnika usluga Telekoma 
(u daljem tekstu: ,Cenovnik“). 


1.3. Opšti uslovi, sa skupom priloženih Pravila, kao i Cenovnik, javno su dostupni, u 
skladu sa važećim propisima, na Internet strani Telekoma! i u poslovnicama i na 
drugim prodajnim mestima Telekoma. 


1.4. Pružanje svake od usluga na koje se odnose Opšti uslovi, reguliše se pored 
Opštih uslova i pretplatničkim ugovorom (u daljem tekstu: „Ugovor“). 
Potpisivanjem Ugovora, korisnik prihvata primenu Opštih uslova i Pravila koja su 
im priložena. Opšti uslovi primenjuju se na odnose Telekoma i korisnika tokom 
važenja Ugovora i čine sastavni deo Ugovora. Odstupanja od Opštih uslova 
moguća su samo ukoliko su predviđena Ugovorom zaključenim u pisanoj formi 
koji je u ime Telekoma potpisalo ovlašćeno lice zaposleno u Telekomu. 


1.5. Drugi pružaoci usluga iz oblasti elektronskih komunikacija mogu tražiti od 
Telekoma usluge za svoje potrebe, pri čemu se korišćenje usluga pod 
komercijalnim uslovima reguliše posebnim ugovorima. 


1.6. Telekom ima pravo da u skladu sa promenama važećih propisa, uslova pružanja 
usluga i svoje poslovne politike, vrši izmene i dopune Opštih uslova i Cenovnika, 
o čemu je dužan da obavesti korisnike najmanje mesec dana pre planiranog 
početka primene izmenjenih Opštih uslova, odnosno u drugom roku predviđenom 
važećim propisima. 


1.7. Sastavni delovi Opštih uslova su: 
- Prilog I: Pravila za rešavanje zahteva; 
- Prilog II: Pravila ponašanja na Mreži; 


1 Opšti uslovi: http://www.telekom.rs/Contents/ContentDefault.aspx?temp=0&sid=1287&id=1288 Cenovnik i 


druge informacije o uslugama za rezidencijalne korisnike: http://www.open.telekom.rs/home/Default.aspx 


Cenovnik i druge informacije o uslugama za poslovne korisnike: 
http://www.open.telekom.rs/business/Default.aspx 


- Prilog III: Pravila za privremeno obustavljanje usluga; 
- Prilog IV: Pravila za trajno obustavljanje usluga; 
- Prilog V: Pravila za naknadu štete korisniku. 


2. Podnošenje i rešavanje zahteva 


2.1. Zahtevi za korišćenje usluge realizuju se i usluge uspostavljaju u rokovima 
predviđenim važećim propisima. Na dan stupanja na snagu Opštih uslova, rokovi 
uspostavljanja usluga regulisani su Pravilnikom o parametrima kvaliteta javno 
dostupnih elektronskih komunikacionih usluga i sprovođenju kontrole obavljanja 
delatnosti elektronskih komunikacija („Službeni glasnik RS“ broj 73/11 i 3/14). U 
Opštim uslovima navedeni su najduži rokovi za postupanje po zahtevima za 
korišćenje usluge u pojedinačnim slučajevima. 


2.2. Način podnošenja i rešavanja zahteva detaljno su opisani u Pravilima za 
rešavanje zahteva datim u Prilogu | Opštih uslova. 


2.3. U slučaju da ne postoje tehničke mogućnosti za realizaciju zahteva, Telekom će 
o tome obavestiti korisnika do isteka roka za uspostavljanje usluge, a takav 
zahtev će čuvati u svojoj evidenciji do opoziva istog od strane korisnika i o tome 
će takođe obavestiti korisnika. Kada se steknu tehničke mogućnosti za realizaciju 
takvog zahteva, Telekom je u obavezi da korisniku ponudi zaključenje Ugovora u 
roku od 15 dana od dana stvaranja tehničkih mogućnosti za realizaciju. 


3. Zasnivanje i trajanje ugovornog odnosa 


3.1. Ugovor između korisnika i Telekoma zaključuje se u pisanoj formi, potpisivanjem 
od strane korisnika i ovlašćenog predstavnika Telekoma. 


3.2. Osim ukoliko Ugovorom nije drugačije predviđeno, Ugovor se zaključuje na 
neodređeno vreme. Korisnik u tom slučaju ima pravo da otkaže Ugovor za sve ili 
neku od traženih usluga, s tim da ostaje u obavezi da plati Telekomu naknade za 
stvaranje tehničkih mogućnosti, za uspostavljanje, kao i za korišćenje usluga u 
periodu do prestanka važenja Ugovora. 


3.3. Telekom i korisnik mogu da ugovore pružanje usluga i na određeno vreme (tj. na 
period obaveznog trajanja Ugovora odnosno minimalni period važenja Ugovora), 
u kom slučaju važe posebno definisani uslovi, u skladu sa Cenovnikom i 
Ugovorom. Ugovaranjem obaveznog trajanja Ugovora korisnik stiče određene 
pogodnosti, koje se mogu odnositi kako na posebne uslove korišćenja usluga 
tako i na mogućnost kupovine uređaja neophodnih za korišćenje usluga, a u 
skladu sa Ugovorom. 


U slučaju da pre isteka perioda obaveznog trajanja Ugovora korisnik otkaže 
Ugovor ili Telekom krivicom korisnika raskine Ugovor, korisnik je obavezan da 
jednokratno, do datuma roka za plaćanje naznačenog na računu, Telekomu 
naknadi štetu u visini iznosa mesečnih naknada za mesece preostale do isteka 
perioda obaveznog trajanja Ugovora, po Cenovniku važećem na dan otkaza 
odnosno raskida Ugovora, i/ili da naknadi Telekomu štetu u drugom iznosu 
ukoliko je to predviđeno Ugovorom, u slučajevima da je obavezno trajanje 
Ugovora zamena za naknadu troškova izgradnje pristupne infrastrukture može 
biti iznos u visini navedenih troškova. 


4. Uspostavljanje usluge 


4.1. 


4.2. 


4.3. 


4.4. 


Telekom će omogućiti korisniku korišćenje elektronskih komunikacionih usluga 
preko pristupa realizovanog raspoloživim tehnologijama. 


Govorne usluge preko telefonskog priključka sa pristupom preko bakarnih parica 
uspostavljaju se najkasnije u roku od 15 dana od dana podnošenja zahteva, osim 
u tehnički izuzetnim slučajevima, ili u slučajevima kada je sa korisnikom 
usaglašen drugi rok. 


U slučajevima kada je za realizaciju usluge neophodna dogradnja infrastrukture 
Telekoma u razvodnoj mreži, rok za uspostavljanje usluge iz prethodnog stava je 
30 dana od dana podnošenja zahteva, osim ukoliko je Ugovorom predviđen drugi 
rok. Pre uspostavljanja usluge, Telekom proverava uslove za uspostavljanje na 
strani korisnika. Ukoliko uslovi na strani korisnika nisu ispunjeni, rokovi se mogu, 
uz saglasnost Telekoma, produžiti dok korisnik ne ispuni uslove, najduže do 15 
dana. U slučaju neispunjenja uslova u navedenom roku iz razloga koji se nalaze 
na strani korisnika, Telekom može jednostrano raskinuti Ugovor i odustati od 
realizacije zahteva. 


Internet usluge, usluge prenosa podataka, usluga distribucije medijskih sadržaja, 
kao i sve usluge koje se ne realizuju pristupom preko bakarnih parica, 
uspostavljaju se najkasnije u roku od 30 dana od dana podnošenja zahteva, ili u 
drugom roku koji je usaglašen sa korisnikom. Ukoliko je za pružanje ovih usluga 
neophodna dogradnja pristupne infrastrukture, rok za uspostavljanje usluge 
produžava se do stvaranja tehničkih mogućnosti. 


Iznos jednokratne naknade za stvaranje tehničkih mogućnosti i uspostavljanje 
usluge korisnik plaća preko računa izdatog od strane Telekoma. 


5. Pružanje usluga 


5.1. 


5.2. 


5.3. 


Seoba usluge 


Korisnik može da traži „seobu“ usluge, koja će biti realizovana ukoliko je korisnik 
prethodno izmirio svoja dugovanja prema Telekomu za tu uslugu i ukoliko za 
realizaciju zahteva postoje tehničke mogućnosti. 


Telekom će realizovati zahteve za „seobu“ usluge u skladu sa svojim 
obavezama u pogledu rokova za uspostavljanje usluga predviđenim važećim 
propisima. Rok za realizaciju zahteva za „seobu“ telefonskog priključka sa 
pristupom preko bakarnih parica je najviše 15 dana od dana podnošenja 
zahteva, osim ukoliko je za realizaciju zahteva potrebna dogradnja pristupne 
infrastrukture. 


U slučaju dogradnje pristupne infrastrukture za potrebe „seobe“ telefonskog 
priključka sa pristupom preko bakarnih parica, rok za realizaciju „seobe“ 
priključka na Mrežu iznosi najviše 30 dana od dana podnošenja zahteva. 


Ukoliko je za realizaciju „seobe“ Internet usluga, usluga prenosa podataka, 
usluge distribucije medijskih sadržaja, kao i svih ucluga za koje se pristup ne 
realizuje preko bakarnih parica neophodna dogradnja pristupne infrastrukture, 
rok za realizaciju „seobe“ usluge produžava se do stvaranja tehničkih 
mogućnosti. 


Do realizacije zahteva korisniku miruju prava i obaveze iz Ugovora. Ukoliko je za 
realizaciju „seobe“ usluge neophodna dogradnja pristupne infrastrukture, 


5.4 


potrebno je da Telekom i korisnik zaključe ugovor o dogradnji pristupne 
infrastrukture, kako bi se regulisalo pitanje naknade troškova dogradnje, ili 
zaključenjem novog Ugovora ili aneksa postojećeg Ugovora ugovoriti obavezno 
trajanje Ugovora umesto naknade navedenih troškova. 


. Iznos jednokratne naknade za seobu usluge korisnik plaća preko računa izdatog 


od strane Telekoma. 


Telefonski priključci i terminalna oprema 


5.5 


5.6 


5.7. 


5.8 


. Telefonski priključak koji Telekom dodeli korisniku ne postaje njegovo vlasništvo. 


Telekom može, bez naplate naknade, da promeni korisnikov telefonski broj iz 
tehničkih razloga. U navedenom slučaju Telekom će na adekvatan način 
obavestiti korisnika 30 dana pre promene broja i, ako postoje tehničke 
mogućnosti, 2 meseca davati besplatne informacije o novom broju. Terminalna 
oprema, osim ako je Ugovorom izričito drugačije predviđeno, ne prelazi u 
vlasništvo korisnika. Ukoliko po prestanku važenja Ugovora korisnik ne vrati 
opremu Telekomu, ili istu vrati u neispravnom stanju, obavezan je na plaćanje 
cene opreme prema Ugovoru odnosno važećem Cenovniku Telekoma, a ukoliko 
cena opreme nije utvrđena Ugovorom ili Cenovnikom, prema tržišnoj vrednosti 
opreme na dan prestanka njenog korišćenja. 


Korisnik je u obavezi da sa terminalnom opremom postupa u skladu sa 
uputstvima Telekoma. 


Pružanje dodatne usluge 


. Na zahtev korisnika, Telekom će uz osnovnu uslugu pružiti korisniku i dodatne 


usluge iz svoje ponude usluga, ukoliko su za to ispunjeni tehnički uslovi. Osim 
ukoliko je Ugovorom drugačije predviđeno, osnovni Ugovor se primenjuje i na 
dodatne usluge. Telekom može dostaviti korisniku potvrdu o aktivaciji dodatne 
usluge zajedno sa uslovima za početak i prestanak korišćenja te usluge u pisanoj 
ili elektronskoj formi. 


Održavanje i raspoloživost mreže, prigovor na kvalitet usluga 


Smetnju u Mreži za čije održavanje je nadležan Telekom, Telekom će otkloniti u 
roku od 2 dana, a u izuzetnim slučajevima do najviše 5 dana, uključujući i 
neradne dane, osim u slučaju složene smetnje, čije otklanjanje traži duži rok, a 
smetnje u tom delu Mreže otklanjaju se bez naknade. Ukoliko je sa korisnikom 
ugovoren poseban nivo održavanja, Telekom će otkloniti smetnju pod uslovima i 
u roku koji su ugovoreni. Prijava smetnje dostavlja se Telekomu u pisanom ili 
elektronskom obliku, ili pozivom službe za prijavu smetnji. 


.Telekom zadržava pravo da izvodi radove na održavanju svoje mreže u bilo koje 


vreme, što može izazvati delimičan ili potpun prekid pružanja neke ili svih usluga. 
U slučaju da će planirani prekid trajati duže od 2 sata, Telekom će 
blagovremeno, a najmanje 2 dana unapred, na prikladan način obavestiti 
korisnika. Telekom može da daje garancije u pogledu raspoloživosti, sigurnosti, 
kvaliteta, funkcionisanja i podrške za saobraćaj govora i podataka samo za svoje 
usluge. 


5.9. Bez obzira na rok za otklanjanje smetnji iz tačke 5.7, ukoliko usluga nije bila 
raspoloživa duže od 48 sati iz razloga koji se nalaze na strani Telekoma, 
mesečna naknada za uslugu se, po zahtevu korisnika obračunava srazmerno 
vremenu dostupnosti, osim ukoliko kvalitet pružanja usluge nije drugačije 
regulisan Ugovorom. 


5.10. Prigovor na kvalitet pružene usluge korisnik može da uloži u pisanoj formi, a 
izuzetno ukoliko korisnik ima svojstvo potrošača u smislu važećih propisa i 
usmeno na prodajnim mestima Telekoma kao i telefonskim putem, u roku od 30 
(trideset) dana od dana pružanja usluge. Prilikom podnošenja usmenog 
prigovora, neophodna je identifikacija korisnika. Prigovor će biti rešen najkasnije 
u roku od 15 dana od dana dostavljanja, o čemu će korisnik biti obavešten 
pisanim putem ili na drugi način ukoliko ga je korisnik naznačio u svom zahtevu, 
osim ukoliko korisnik ima svojstvo potrošača u smislu važećih propisa u kom 
slučaju je rok za odgovor na prigovor 8 dana. Ukoliko korisnik nije zadovoljan 
načinom na koji je prigovor rešen, korisnik može da se, pored ostalih prava koje 
ima u skladu sa zakonom, u roku od 15 dana po prijemu odgovora Telekoma 
odnosno od isteka roka za dostavljanje odgovora, obrati Regulatornoj agenciji za 
elektronske komunikacije i poštanske usluge radi posredovanja u vansudskom 
rešavanju spora ili pokrene parnični postupak pred nadležnim sudom. 


Unapređenje usluga i mreže 


5.11.Telekom neprekidno unapređuje i optimizuje svoje usluge i Mrežu. Ukoliko takve 
promene utiču na način korišćenja ugovorene usluge, Telekom će o tome 
obavestiti korisnika mesec dana unapred. Korisnik može da koristi modifikovanu 
uslugu i dodatne usluge uz nju ukoliko njegova instalacija i oprema omogućavaju 
korišćenje usluge posle izvršenih promena. Telekom može korisniku ponuditi 
zamenu ugovorene usluge, bez naknade ili uz plaćanje naknade utvrđene 
Cenovnikom. 


6. Obaveze korisnika 


6.1. Telekom ima pravo da bez plaćanja naknade vrši instalaciju i održavanje pristupa 
korisnika Mreži koristeći zemljište korisnika i pristup njegovom objektu nad 
zemljom i pod zemljom, mesto za svoju opremu, napajanje i ostalo što je 
potrebno. 


Korisnikova oprema i pristup Mreži 


6.2. Ukoliko korisnik o svom trošku gradi i održava svoju unutrašnju instalaciju preko 
koje se priključuje na Mrežu, u obavezi je da poštuje tehničke uslove utvrđene 
važećim propisima. Korisnik će priključiti na Mrežu jedino instalaciju i opremu 
koje Telekom odobri, a koje su u skladu sa tehničkim propisima. Korisnik je 
odgovoran za ispravnost i korišćenje takvih instalacija i opreme. Korisnik će se 
pridržavati uputstava Telekoma kada priključuje instalaciju i opremu na Mrežu i 
prilikom korišćenja usluga Telekoma. U slučaju sumnje u ispravnost, zakonito i 
ugovoreno korišćenje, Telekom ima pravo da bez prethodne najave izvrši pregled 


korisnikove instalacije i opreme (hardvera i softvera). U slučaju nepoštovanja 
ovih odredaba Opštih uslova, Telekom će primeniti Pravila za privremeno i trajno 
obustavljanje pružanja usluga datim u prilozima III i IV Opštih uslova. 


6.3. Korisnik snosi odgovornost za plaćanje usluga omogućenih preko pristupa 
korisnika Mreži i za način korišćenja tog pristupa Telekom nije odgovoran za 
štetu pričinjenu trećem licu koja je nastala preko pristupa korisnika Mreži. 


7. Naknade 


714.Naknadu za uslugu po pravilu čine: jednokratni iznos za zasnivanje 
pretplatničkog odnosa (za uspostavljanje usluge i za stvaranje tehničkih 
mogućnosti) i mesečna naknada za pristup Mreži i/ili usluzi, kao i naknada za 
ostvareni saobraćaj, naknada za korišćenje terminalne opreme i naknada za 
dodatne usluge. Usluge i obezbeđenje uslova za pružanje usluga, kao što je 
dogradnja pristupne infrastrukture ukoliko se vrši, naplaćuju se po važećem 
Cenovniku Telekoma. 


7.2. Pozivi prema službama za hitne intervencije omogućavaju se korisniku bez 
naknade. 


8. Račun i uslovi plaćanja 
Izdavanje računa, specifikacija pruženih usluga 


8.1. Telekom izdaje račun svakog prvog dana u mesecu, za prethodni mesec i 
dostavlja ga na adresu korisnika osim ukoliko je korisnik zatražio dostavljanje 
na drugi način, a dostupan je u elektronskom obliku svim korisnicima preko 
Internet strane Telekoma navedene u članu 1. Opštih uslova, email-a, info- 
terminala, kontakt centra, poslovnica ili ovlašćenih prodajnih mesta Telekoma. 
Ukoliko korisniku ne bude dostavljen račun na ime pruženih usluga, korisnik će 
do dana isteka roka za plaćanje računa o tome obavestiti Telekom, dolaskom u 
poslovnicu, pisanim putem, slanjem e-mail-a ili pozivom kontakt centra kako bi 
mu račun odnosno informacija o iznosu računa bila dostavljena. Telekom 
zadržava pravo da promeni termin izdavanja računa. 


Mesečna naknada za govorne i druge usluge fakturiše se za mesec u kome su 
usluge korišćene i iskazuje se kao posebna stavka u računu. Iznos zaduženja na 
računu uvećava se za PDV i druge obaveze. 


Račun može biti ispostavljen korisniku i u elektronskoj formi. 


8.2. Na zahtev korisnika, biće mu dostavljena detaljna specifikacija svih usluga koje 
se naplaćuju sa posebnim obračunom zaduženja za svaku pojedinačnu uslugu. 
Navedeno će korisniku biti omogućeno najmanje u periodu u kome može da 
podnese prigovor na iznos računa. 


Plaćanje računa i prigovori na iznos računa 


8.3. Korisnik je dužan da izvrši plaćanje iznosa na računu Telekoma do datuma 
dospeća naznačenog na računu, bez obzira da li je usluge koristio korisnik, ili 
neko treće lice uz saglasnost ili bez saglasnosti korisnika. Račun se plaća u 
korist tekućeg računa Telekoma naznačenog na računu. Telekom nije 


odgovoran ako uplata nije mogla da se evidentira zbog toga što je korisnik dao 
netačne i/ili nepotpune podatke, što nije ispravno uneo u obrazac za plaćanje 
broj računa i/ili druge neophodne podatke za pravilno evidentiranje uplate, ili što 
uplata nije evidentirana zbog greške organizacije za obavljanje platnog 
prometa, kao i u slučaju pokretanja mera obustavljanja pružanja usluga i 
utuženja korisnika zbog neizvršenja obaveze plaćanja. Takva uplata će se 
evidentirati tek ukoliko su sredstva uplaćena na račun Telekoma ili ako korisnik 
dostavi Telekomu dokaz o izvršenom plaćanju. U slučaju da je uplaćeno više od 
iznosa na računu, Telekom će umanjiti iznos za plaćanje računa u narednom 
periodu, ili će izvršiti povraćaj viška uplaćenog iznosa na zahtev korisnika. 
Korisnik snosi sve troškove koji mogu nastati u vezi sa plaćanjem računa, kao i 
sve troškove povraćaja viška uplaćenog iznosa ukoliko do njega nije došlo 
greškom Telekoma. 


8.4. Korisnik ima pravo da u roku od 30 dana od dana dospeća računa za plaćanje 
u pisanoj formi, a izuzetno ukoliko korisnik ima svojstvo potrošača u smislu 
važećih propisa i usmeno na prodajnim mestima Telekoma kao i telefonskim 
putem, uloži prigovor na iznos računa. Prilikom podnošenja usmenog prigovora, 
neophodna je identifikacija korinsika. Ukoliko korisnik to ne učini do isteka 
navedenog roka, smatraće se da je prihvatio račun. Korisnik je obavezan da 
plati nesporni deo računa. Ukoliko je korisnik izneo prigovor na račun u celini, u 
obavezi je da plati Telekomu prosečan iznos mesečnog računa za tri meseca 
koja prethode mesecu na koji se odnosi osporeni račun. Prigovor će biti rešen 
najkasnije u roku od 15 dana od dana dostavljanja, o čemu će korisnik biti 
obavešten pisanim putem ili na drugi način ukoliko ga je korisnik naznačio u 
svom zahtevu osim ukoliko je korisnik potrošač u smislu važećih propisa u kom 
slučaju je rok za odgovor na prigovor 8 dana. Ukoliko korisnik nije zadovoljan 
rešenjem prigovora, može da se, pored ostalih prava koje ima u skladu sa 
zakonom, u roku od 15 dana po prijemu odgovora Telekoma odnosno od isteka 
roka za dostavljanje odgovora, obrati Regulatornoj agenciji za elektronske 
komunikacije i poštanske usluge radi posredovanja u vansudskom rešavanju 
spora ili pokrene parnični postupak pred nadležnim sudom. 


Kašnjenje u plaćanju, opomena, isključenje i prinudna naplata 


8.5. Korisnik je obavezan da plati zakonsku zateznu kamatu zbog prekoračenja 
roka plaćanja računa, koja se obračunava do datuma uplate sredstava na 
tekući račun Telekoma. Nakon isteka roka za plaćanje računa, Telekom šalje 
korisniku opomenu. 


Ukoliko korisnik ne izmiri obavezu plaćanja u roku od 15 dana od dana dospeća 
obaveze plaćanja po računu ispostavljenom od strane Telekoma (pod uslovom 
da je protekao i rok od najmanje 8 dana od dostavljanja opomene zbog 
neizvršenja obaveze plaćanja), Telekom ima pravo da korisniku privremeno 
obustavi pružanje jedne ili svih usluga koje se pružaju po Ugovoru po kome 
korisnik ne izvršava svoje ugovorne obaveze, s tim da se govorne usluge 
obustavljaju delimično, a ne u celini, tj. ograničavaju se, tako da se i dalje 
omogućavaju sve usluge dolaznih poziva za koje Cenovnikom Telekoma nije 
predviđena obaveza plaćanja, kao i poziva službi za hitne intervencije. 


U slučaju da korisnik ne izmiri obavezu plaćanja do isteka roka od 45 dana 
trajanja ograničenja govornih usluga na navedeni način (60 dana od dana 
dospeća obaveze plaćanja), Telekom ima pravo da korisniku obustavi i govorne 
usluge u celini. Usluge će korisniku ponovo biti uspostavljene na dan izmirenja 
obaveza, a najkasnije u roku od 2 radna dana nakon izmirenja duga. 


Ukoliko korisnik ne plati račun ni posle 75 dana od dana dospeća računa za 
plaćanje, pri čemu je protekao rok od najmanje 30 dana od barem jedne 
opomene i od najmanje 8 dana od opomene pred trajno isključenje, Ugovor će biti 
raskinut i korisniku će biti trajno obustavljeno pružanje usluge ili usluga, 
terminalna oprema isključena sa Mreže, a dug predat na utuženje i prinudnu 
naplatu. 


Sredstva obezbeđenja plaćanja 


8.6. Ukoliko zbog platežne sposobnosti korisnika, njegovog izvršavanja obaveze 
plaćanja u prethodnom periodu, prosečnog korišćenja usluga, visine ukupnog 
duga, Telekom objektivno proceni da se korisnik neće držati ugovorenih 
obaveza plaćanja, ili da će potraživanje Telekoma biti teško naplativo, Telekom 
može zahtevati od korisnika da položi odgovarajuće sredstvo obezbeđenja 
plaćanja koje je prihvatljivo za Telekom. Ukoliko korisnik to ne učini, Telekom 
ima pravo da preduzme mere navedene u Pravilima za privremeno 
obustavljanje usluga datim u Prilogu III Opštih uslova. Telekom ima pravo da 
namiri celokupno potraživanje prema korisniku iz položenog sredstva 
obezbeđenja plaćanja. 


9.Korišćenje usluga i mere za sprečavanje zloupotreba 


9.1. Korisnik je odgovoran za korišćenje svog priključka na Mreži, za kućne 
instalacije i korišćenje svake od usluga u skladu sa zakonom i Ugovorom, pri 
čemu će se u svemu pridržavati Pravila ponašanja na mreži iz Priloga II Opštih 
uslova. U suprotnom, Telekom ima pravo da preduzme mere saglasno Pravilima 
za privremeno i trajno obustavljanje pružanja usluga iz priloga III i IV Opštih 
uslova. 


9.2. Korisnik je odgovoran za sadržinu poruke koju prenosi preko Mreže, ili čiji 
sadržaj čini dostupnim trećem licu. Telekom nije odgovoran za sadržaj navedenih 
poruka, za poruke koje korisnik prima, niti za sadržaj bilo kojih poruka koje treće 
lice širi ili čini dostupnim preko Mreže. U slučaju korišćenja usluge za 
neovlašćeni pristup tuđim informacijama ili resursima odnosno za vršenje bilo 
kakvih nelegalnih radnji, uključujući kršenje prava intelektualne svojine, ili za 
omogućavanje bilo čega od navedenog trećem licu, korisnik će biti u obavezi da 
preuzme svu odgovornost, te da Telekomu naknadi celokupnu iz takvog razloga 
pretrpljenu štetu i troškove, uključujući troškove vođenja spora. 


9.3. Telekom ima pravo da snima pozive korisnika upućene kontakt centru 
Telekoma, o čemu će korisnik biti obavešten pre uspostave veze sa zaposlenim 
Telekoma u kontakt centru. 


10. Podaci o korisniku i ostvarenom saobraćaju 


10.1.Telekom garantuje tajnost ličnih podataka korisnika u granicama važećih 
propisa. Sa navedenim podacima Telekom može postupati u cilju realizacije 
Ugovora, izvršavanja njegovih na zakonu zasnovanih obaveza, naplate potraživanja, 
a u druge svrhe uz saglasnost korisnika. 


10.2.Podaci o saobraćaju vezani za konkretnog korisnika se, osim u cilju izvršavanja 
obaveza predviđenih važećim propisima, obrađuju i čuvaju u meri u kojoj je to 
neophodno radi izrade računa i u periodu do isteka zakonom predviđenog roka za 
podnošenje prigovora od strane korisnika i do isteka roka za naplatu potraživanja. 


Podaci o lokaciji vezani za konkretnog korisnika se, osim u cilju izvršavanja obaveza 
predviđenih važećim propisima, obrađuju i čuvaju samo uz prethodnu saglasnost 
korisnika, radi pružanja usluga sa dodatom vrednošću. 


10.3.Korisnik podnošenjem zahteva za zaključenje Ugovora prihvata da Telekom 
može da proveri platežnu sposobnost korisnika i da u tom cilju vrši razmenu 
podataka o prethodnom izvršavanju obaveza od strane korisnika. 


10.4.Korisnik zaključenjem Ugovora prihvata da se, u slučaju da preko mreže 
Telekoma koristi usluge sa dodatom vrednošću trećih lica — operatora navedenih 
usluga, podaci iz tačaka 10.1. i 10.2. mogu dostaviti operatorima usluga sa dodatom 
vrednošću čije je usluge koristio, i to podaci iz tačke 10.1. u svrhu naplate 
potraživanja od strane navedenih operatora, a podaci iz tačke 10.2. u svrhu naplate 
potraživanja i rešavanja prigovora od strane tih operatora. 


Imenik 


10.5. Korisnik zaključenjem Ugovora prihvata da će Telekom držati podatke korisnika 
u svom javno dostupnom telefonskom imeniku (elektronskom i štampanom). 
Telekom nije obavezan da proverava tačnost podataka koje je korisnik dao u 
imeniku. Slučajevi naknade korisniku ukoliko dođe do greške u imeniku regulisani su 
Pravilima za naknadu štete korisniku datim u Prilogu V Opštih uslova. Korisnik ima 
pravo da Telekomu, bez obaveze plaćanja naknade, uskrati prethodno datu 
saglasnost odnosno zatraži brisanje njegovih podataka iz imenika. 


Promena podataka 


10.6. Korisnik će obavestiti Telekom o svakoj promeni svojih podataka koji su 
potrebni za primenu Ugovora bez odlaganja nakon što do promene dođe. Ukoliko 
korisnik to ne učini, odgovaraće za svaku štetu koja zbog toga nastane Telekomu ili 
trećim licima. Ukoliko mu iz istog razloga računi, opomene zbog neplaćanja i druga 
Telekomova dokumenta ne mogu biti dostavljeni, smatraće se da je na osnovu 
postojećih podataka dostava valjano izvršena. 


10.7. Promenom podataka korisnika smatra se i promena imena i prezimena fizičkog 
lica, ili promena poslovnog imena privrednog društva, kao i slučaj statusnih promena 
privrednog društva izvršenih u skladu sa važećim propisima. 


Identifikacija broja 


10.8. Prilikom uspostavljanja veze broj pozivaoca se uvek, kada je to tehnički 
moguće, prenosi preko Mreže, izuzev ako je pozivaocu na njegov zahtev sprečena 
identifikacija pozivajućeg broja. Identifikacija pozivajućeg broja se obavezno 

prikazuje u slučajevima pozivanja službi za hitne intervencije, ili službi Telekoma za 
prijavu kvara, reklamacije, podnošenja zahteva za uslugu i kontrolu Mreže. 


11. Odgovornost Telekoma 
Opšte odredbe 


11.1. Ukoliko Telekom ne poštuje predviđene rokove uspostavljanja usluge, 
popravke kvara i ostale ugovorene rokove, ako greškom ograniči ili obustavi pružanje 
usluge, ili ukoliko pričini dokazanu štetu, korisnik ima pravo na naknadu u skladu sa 
Pravilima za naknadu štete korisniku iz Priloga V Opštih uslova. 


11.2. Dok je na posedu korisnika, Telekom će preduzeti neophodne mere za zaštitu 
imovine korisnika i neophodne mere bezbednosti, pri čemu je korisnik u obavezi da 
se uzdrži od svih radnji koje bi mogle da oštete objekte, instalaciju i opremu 
Telekoma. Korisnik je dužan da poštuje zabranu i uslove predviđene važećim 
propisima u pogledu radova u blizini elektronskih komunikacionih mreža i 
pripadajućih sredstava odnosno drugih objekata. 


Viša sila 
11.3. Telekom nije odgovoran ako je zbog više sile pružanje usluga privremeno 
prekinuto ili ograničeno. Višom silom će se smatrati prirodni događaji posebnog 
intenziteta (poplava, zemljotres, požar, i sl.), rat, terorizam, štrajkovi, gubitak 
ovlašćenja i/ili dozvole za pružanje usluga u Mreži, nepredviđene restrikcije državnih 
organa, ispadi i neregularnosti napajanja izazvani od strane trećeg lica, napadi 
kompjuterskih virusa i drugi slični događaji. 


Odsustvo odgovornosti za informacije i kupovinu preko Mreže 


11.4. Ukoliko korisnik koristi usluge Telekoma za kupovinu robe ili usluga od trećeg 
lica ili za potrebe korišćenja usluga trećeg lica preko Mreže Telekoma, odgovornost 
za usluge ili robu kupljene ili naručene na navedeni način snosi treće lice koje je 
pružalac usluge odnosno prodavac robe. 


12. Oglašavanje 


12.1.Korisnik prihvata da Telekom ima pravo da neposredno dostavlja korisniku 
obaveštenja, putem elektronske pošte odnosno preko drugih kanala komunikacije, o 
ponudama usluga Telekoma kao i usluga koje je Telekom razvio sa svojim 
partnerima tako da te usluge pruža zajednički sa partnerom ili obezbeđuje podršku 
pružanju usluga partnera preko Mreže. Korisnik takođe ima pravo da zabrani 
dostavljanje navedenih poruka putem elektronske pošte, ili u poslovnici Telekoma, ili 
pozivom na broj 0800 100 100. 


12.2.Telekom će na svojoj internet strani, putem elektronske pošte i drugih kanala 
komunikacije vršiti informisanje korisnika o bitnim pitanjima vezanim za pružanje 
usluga, kao što su: iznos računa, upozorenja o limitima, informacije o izmenama 
Opštih uslova, kao i uslova pružanja pojedinih usluga i dr, a koja se ne mogu 
okarakterisati kao neposredno oglašavanje usluga iz tačke 12.1. 

13.Izmene cena i uslova pružanja usluga 


13.1.Telekom ima pravo da menja svoje usluge, cene i Opšte uslove. 

13.2.Telekom će o navedenim promenama obavestiti korisnike na svojoj Internet 
strani www.telekom.rs , u poslovnicama i drugim prodajnim mestima Telekoma, a u 
skladu sa važećim propisima. 

13.3. U slučaju promene cena ugovorenih uslova pružanja usluge i Opštih uslova 
isključivo u korist korisnika, iste se mogu primeniti na korisnike danom objave tih 
izmena. 


13.4. Ukoliko se promenama cena ugovorenih uslova pružanja usluge i Opštih uslova 
bitno na štetu korisnika menjaju uslovi pod kojima je zaključen Ugovor, obaveštenje 
iz tačke 13.2. se najkasnije mesec dana unapred, dostavlja i poštom, uz mesečni 
račun, ili preko drugih kanala komunikacije sa kojima se korisnik saglasi. Od dana 
kada je obavešten o povećanju cena ili o izmenama Opštih uslova tako da se bitno i 
na štetu korisnika menjaju cene ili uslovi pod kojima je Ugovor zaključen, korisnik ima 
pravo da dostavljanjem pisanog obaveštenja, ili potpisivanjem obaveštenja u 
poslovnici Telekoma, sa otkaznim rokom do dana početka primene novih cena 
odnosno drugih uslova, raskine Ugovor za neku ili sve usluge Telekoma na koje se 
odnose navedene promene, a bez obaveza prema Telekomu po osnovu raskida 
Ugovora. Ukoliko korisnik u navedenom roku ne raskine Ugovor, smatraće se da je 
prihvatio navedene promene. 


13.5. Izmene i dopune Opštih uslova koje predstavljaju usklađivanje sa važećim 
zakonskim propisima ne smatraju se izmenom uslova pod kojima je zaključen Ugovor 
na štetu korisnika a u smislu tačke 13.4. 


14. Prestanak važenja Ugovora 


14.1.Korisnik može da otkaže Ugovor obaveštavajući Telekom pisanim putem ili 
dolaskom u poslovnicu i potpisivanjem obaveštenja o otkazu Ugovora najmanje 30 
dana unapred, pri čemu nije u obavezi da navede razlog za otkazivanje. Telekom i 
korisnik, pored drugih osnova za raskid Ugovora navedenih u Opštim uslovima sa 
pripadajućim Pravilima datim u prilozima Opštih uslova, imaju pravo na raskid 
Ugovora u slučaju da druga ugovorna strana ne izvrši ugovornu obavezu odnosno ne 
prestane sa kršenjem Ugovora u roku od 30 dana od dana obaveštenja kojim se to 
zahteva, osim ukoliko je imperativnim odredbama važećih propisa predviđen drugi 
rok. 


Ukoliko se otkazuje samo neka od usluga, ugovoreni uslovi pružanja drugih usluga, u 
zavisnosti od tehničkih mogućnosti Telekoma, nastaviće da se primenjuju. Sve 
nastale obaveze na ime korišćenja usluge u periodu pre prestanka važenja Ugovora 
korisnik ostaje obavezan da plati, kao i naknadu štete ukoliko je raskid nastupio pre 
isteka perioda obaveznog trajanja Ugovora, otkazom od strane korisnika (bez krivice 
Telekoma), ili raskidom od strane Telekoma krivicom korisnika. 


14.2. Ugovor će prestati da važi ako Telekom izgubi ovlašćenje potrebno za pružanje 
ugovorene usluge u Mreži. 


15. Ustupanje Ugovora i pravno sledbeništvo 

15.1. Korisnik može preneti prava i obaveze iz Ugovora o korišćenju fiksnog 
telefonskog priključka i usluge preko istog na treće lice, pod uslovom da novi korisnik 
nastavi sa korišćenjem usluga na istoj lokaciji, preko istih priključaka na Mrežu, uz 
naknadu predviđenu Cenovnikom, pri čemu sa korisnikom koji je preneo prava i 
obaveze važenje Ugovora prestaje, a sa novim korisnikom se zaključuje Ugovor. 


15.2. U slučaju ostalih usluga, osim navedenih u tački 15.1, ustupanje ugovora i 
prenos bilo kog prava i obaveze iz ugovora mogući su uz prethodnu pisanu 
saglasnost Telekoma. 


15.3. U slučaju smrti korisnika, prenos prava i obaveze iz Ugovora mogu zahtevati 
naslednici, članovi porodične zajednice, ili, ukoliko ih je više, lice koje odrede 
naslednici ili članovi porodične zajednice. 


16. Prenosivost broja 


16.1.Korisnik javno dostupne telefonske usluge može pod uslovima predviđenim 
važećim propisima, prilikom promene operatora da, ako zahteva, zadrži prethodno 
dodeljeni broj. 


Korisnik podnosi zahtev za prenos broja operatoru čije usluge namerava da koristi 
(operator primalac broja) pri čemu taj zahtev ne može da obuhvati i prenos bilo koje 
od dodatnih usluga korišćenih do podnošenja zahteva. 


16.2.Prilikom podnošenja zahteva za prenos broja, korisnik plaća naknadu za uslugu 
prenosa broja koja je predviđena važećim propisima. 


16.3.Zahtev za prenos broja ujedno se smatra zahtevom korisnika operatoru čije je 
usluge koristio do podnošenja zahteva (operator davalac broja) za raskid ugovora o 
korišćenju svih usluga koje se koriste preko telefonskog broja za koji se zahteva 
prenos tako da ako je Telekom operator davalac broja korisnik može ostati bez 
mogućnosti korišćenja svih usluga za čiju se realizaciju zahteva širokopojasni xDSL 
pristup po postojećim ugovorima. 


Ugovor između korisnika i operatora davaoca broja raskida se trenutkom isključenja 
broja iz mreže tog operatora. 


16.4.Telekom, kao operator davalac broja, može da odbije zahtev za prenos broja i 
da o tome obavesti korisnika pod uslovima i u rokovima predviđenim važećim 
propisima. 


16.5. Zahtev za prenos broja podnosi se Telekomu ukoliko je Telekom operator 
primalac broja, na za to propisanom obrascu i uz proveru ličnog identiteta u skladu 
sa Pravilima za rešavanje zahteva. 


Prilikom podnošenja zahteva za pravno lice se pored provere pravnog subjektiviteta 


podnosioca zahteva, proverava u skladu sa Pravilima za rešavanje zahteva i lični 
identitet punomoćnika koji mora imati pisano ovlašćenje. 

Ukoliko korisnik ne izmiri sve obaveze po osnovu ugovora koje je imao sa 
operatorom davaocem broja, nastale do trenutka isključenja broja iz mreže tog 
operatora, Telekom kao operator primalac broja je dužan da izvrši privremenu ili 
trajnu obustavu pružanja usluga u skladu sa važećim propisima. 


17.Informacije i podrška korisnicima 


17.1.Obaveštenja u vezi sa ponudom Telekoma, Cenovnicima usluga i načinom 
njihovog korišćenja korisnici, u skladu sa važećim propisima, mogu dobiti na Internet 
strani Telekoma www.telekom.rs kao i za rezidencijalne (privatne) korisnike, pozivom 
na broj kontakt centra 0800 100 100, preko e-mail adrese: infoQtelekom.rs, u 
poslovnicama i na drugim prodajnim mestima Telekoma, a za biznis (poslovne) 
korisnike, pozivom na broj kontakt centra 064/785 i preko e-mail adresa 
biznis.prodajaQtelekom.rs i korisnicki.biznistelekom.rs. Podršku u vezi sa 
korišćenjem usluga korisnik može zatražiti preko istih brojeva odnosno iste Internet 
strane Telekoma. 


Informacije o parametrima kvaliteta usluga korisnici mogu da dobiju u poslovnicama 
i na drugim prodajnim mestima kao i na Internet strani Telekoma www.telekom.rs. 


18. Adrese za dostavljanje obaveštenja i zahteva korisnika 


18.1. Osim u slučajevima kada je drugim odredbama Opštih uslova ili odredbama 
Ugovora drugačije predviđeno, Korisnici mogu dostaviti Telekomu sva obaveštenja i 
zahteve vezane za korišćenje usluge i primenu Ugovora uključujući prijavu 
nezatraženih i škodljivih poruka, slanjem na adrese ili pozivom na brojeve navedene u 
tački 17.1 stav 1. Opštih uslova, ili preko njih dobiti obaveštenja o načinu na koji se 
dostavljaju pojedine vrste zahteva. 


19. Adresa i način za dostavljanje prigovora 


19.1. Prigovore na iznos računa i na kvalitet usluga korisnik podnosi Telekomu, u 
poslovnicama Telekoma, odnosno na drugi način predviđen važećim propisima i 
ovim Opštim uslovima, ili na adresu: 


Biznis(Poslovni) korisnici: Rezidencijalni (privatni) korisnici: 
Telekom Srbija a.d. Telekom Srbija a.d. 

Cara Dušana 58 Dubrovačka 35 

11000 Beograd 11000 Beograd 


Korisnici će blagovremeno biti obavešteni o svakoj promeni adrese na koju se 
dostavljaju prigovori. 


19.2. Za usluge operatora usluga sa dodatom vrednošću koji ove usluge pružaju 
preko mreže Telekoma odgovaraju operatori usluga sa dodatom vrednošću i 
prigovori na iznos zaduženja i na kvalitet usluge sa dodatom vrednošću dostavljaju 
se navedenim operatorima i rešavaju od strane tih operatora. 

20. Način dostavljanja prigovora 


20.1. Prilikom dostavljanja prigovora, potrebno je da korisnik jasno naznači da li se 
radi o prigovoru na iznos računa ili prigovoru na kvalitet pružene usluge. Takođe je 
potrebno da fizičko lice koje podnosi prigovor dostavi odgovarajuće podatke potrebne 
za proveru ličnog identiteta i da, kada se prigovor podnosi u ime korisnika koji obavlja 
poslovnu delatnost, prigovor podnese ovlašćeno lice korisnika, te da isti dostavi na 
memorandumu, potpisan i overen pečatom. 


21. Rešavanje sporova 


21.1.Telekom i korisnik će sve sporove nastojati da reše sporazumom. Sporovi koji 
ne mogu da se reše sporazumno rešavaće se pred nadležnim sudom. 


22. Završne odredbe 
Primena na postojeće Ugovore 


22.1.Ovi Opšti uslovi se primenjuju i na korisnike koji su Ugovor zaključili pre dana 
njihovog objavljivanja, s tim da korisnik, u slučaju da se ovim Opštim uslovima bitno i 
na njegovu štetu menjaju uslovi pod kojima je Ugovor zaključen, ima pravo da u roku 
od mesec dana od dana objavljivanja Opštih uslova, odnosno u drugom roku 
predviđenom važećim propisima raskine Ugovor bez obaveza plaćanja troškova u 
vezi sa raskidom. 


Početak primene Opštih uslova 


22.2. Ovi Opšti uslovi objavljeni su 15.04.2015. godine na Internet strani Telekom 
Srbija, stupaju na snagu i primenjuju se na sve korisnike usluga Telekoma na dan 
objave istih. 


Danom stupanja na snagu i početkom primene ovih Opštih uslova prestaje važenje 
Opštih uslova za pružanje usluga u javnoj fiksnoj telekomunikacionoj mreži 
objavljenih 08.01.2011. godine, i dopunjenih 2014. godine u skladu sa obavezama 
operatora javno dostupnih telefonskih usluga vezano za prenosivosti broja, odnosno 
promenu načina  fakturisanja mesečne pretplate za usluge javne fiksne 
telekomunikacione mreže kao i shodno zakonu o zaštiti potrošača. 

: MtS Telekom Srbija 


Tvoj svet 


Prilog I 
- Pravila za rešavanje zahteva - 


1. Telekom će uzeti u razmatranje zahtev za pružanje usluga: 


i) ako korisnik pruži na uvid sve podatke, identifikacione isprave, ovlašćenje i 
druga dokumenta kojima se utvrđuje korisnikov identitet, pravni status, 
platežna sposobnost, kao i ostalo predviđeno Opštim uslovima; 


ii) ako je korisnik punoletan i poslovno sposoban ili ako za maloletno lice 
zahtev podnosi roditelj ili staralac; 


iii) ako protiv korisnika nije pokrenut likvidacioni ili stečajni postupak; 


iv) ako su izmirena sva dugovanja prema Telekomu u slučaju da je korisnik bio 
ili jeste u ugovornom odnosu sa Telekomom; 


v) ako na zahtev Telekoma, u slučajevima predviđenim Opštim uslovima, plati 
unapred ili položi odgovarajuće sredstvo obezbeđenja plaćanja prihvatljivo za 
Telekom; 


vako korisnik nije zloupotrebio neku od usluga Telekoma. 


Prilikom razmatranja zahteva, Telekom ima pravo da proveri podatke o korisniku i da 
od podnosioca zahteva zatraži na uvid dodatne identifikacione isprave, ovlašćenje za 
zastupanje, dodatne informacije i dokumente koje smatra potrebnim za odlučivanje o 
prihvatanju zahteva. Pored toga, za pravna lica i preduzetnike se vrši uvid u podatke 
O Upisu u registar i ovlašćenju za zastupanje. 


Telekom ima pravo da od korisnika zatraži dopunu dokumentacije i odgovarajuće 
sredstvo obezbeđenja plaćanja koje je prihvatljivo za Telekom u roku od 8 dana od 
dana prijema tog zahteva Telekoma. Ukoliko korisnik u narednih 8 dana ne postupi 
po zahtevu Telekoma, Telekom će odbaciti zahtev i eventualno uplaćena sredstva 
obezbeđenja plaćanja vratiti korisniku. 


2. Tačka 1. ovih Pravila se primenjuje i u slučaju rešavanja zahteva za ustupanje 
prava i obaveza navedenih u Opštim uslovima. 


3. Ukoliko su ispunjeni svi uslovi iz tačke 1, Telekom pristupa rešavanju zahteva u 
skladu sa tehničkim mogućnostima. Prioritet za zasnivanje ugovornog odnosa 
stiče se prema danu i satu podnošenja zahteva, s tim da Telekom zadržava pravo 
na davanje prioriteta korisnicima od posebnog značaja (državni organi, korisnici 
koji podnose zahtev za usluge u većem obimu i/ili tokom određenog perioda i sl.). 


4. Ukoliko ne postoje tehnički uslovi za rešavanje svih podnetih zahteva za pristup 
Mreži, Telekom će rešavati zahteve korisnika za pristup po sledećem prioritetu: 


i) ,seoba“ priključka na Mrežu pravnog lica; 

ii) ,seoba“ priključka na Mrežu fizičkog lica; 
iii) novi pristup pravnog lica Mreži; 


iv) novi pristup fizičkog lica Mreži. 


Ukoliko zahtevi pripadaju istoj kategoriji prema redosledu prioriteta iz 
prethodnog stava, prvenstvo u odnosu na zahtev za pristup u poslovnom 
prostoru ili stanu gde već postoji pristup Mreži ima zahtev za pristup u 
poslovnoj prostoriji ili stanu u kojima nema nijednog pristupa Mreži. 

1. 


mts Telekom Srbija 


Tvoj svet 


Prilog II 
- Pravila ponašanja na mreži - 


Prilikom korišćenja usluga Telekoma, korisnik će se pridržavati ovih pravila 
ponašanja na elektronskoj komunikacionoj mreži. Svako kršenje dole navedenih 
pravila predstavlja kršenje Ugovora između korisnika i Telekoma. 


Telekomove usluge se moraju koristiti samo na zakonit način i u skladu sa 
namenom predviđenom Ugovorom. 


Pri korišćenju usluga Telekoma zabranjeno je: 
i) slanje, primanje i/ili skladištenje bilo kakvih podataka koji: 
- < otkrivaju poslovnu tajnu, ili lične podatke drugog lica, 
- < mogu da nanesu štetu Telekomu, ili bilo kom drugom licu, 
- <diskriminišu ili zlostavljaju, 
- < pogrdni su u odnosu na bilo kog pojedinca ili grupu, 
- < klevetnički su ili zastrašujući prema bilo kom licu, 
- u suprotnosti su sa licencom za korišćenje bilo kog softvera; 


ii) korišćenje usluga na bilo koji način koji može ugroziti elektronsku 
komunikacionu mrežu i pružanje usluga u njoj; 

iii) objavljivanje ili prenos promotivnih i reklamnih materijala koji sadrže lažne 
informacije, navode ili tvrdnje koji dovode u zabludu; 

iv) slanje reklamnih ili promotivnih materijala bez njihovog pristanka ili zahteva 
primaoca, uključujući i slanje nezatražene elektronske pošte, odnosno 
nezatraženih elektronskih poruka (spam); 

v) objavljivanje, prenošenje ili slanje sadržaja zaštićenih pravom intelektualne 
svojine bez saglasnosti vlasnika sadržaja, odnosno onog ko ima pravo njihove 
distribucije; 

vi) objavljivanje, slanje ili prenošenje sadržaja koji nude usluge ili proizvode u 
obliku lančanih pisama; 

vii) nadgledanje ili presretanje komunikacije ili poruka trećih lica; 


viii) uznemiravanje drugih korisnika usluga na Telekomovoj mreži ili mreži drugog 
operatora sa kojim je Telekomova mreža direktno ili indirektno povezana; 


ix) slanje velike količine neželjenih ili nezatraženih elektronskih poruka nekom 
korisniku (mail/message bombing); 

x) lažno predstavljanje, korišćenje tuđeg korisničkog imena, lozinke i ključa za 
šifriranje, odnosno lažiranje zaglavlja poruke; 


xi) neautorizovan pristup tuđem korisničkom računu, tuđim resursima (podacima, 
terminalnim i drugim komunikacionim uređajima, računarima, bezbednosnim 
merama) i njihovo neovlašćeno korišćenje ili nadgledanje; 


xii) probijanje tuđeg korisničkog imena, lozinke, ključa za šifriranje i sl; 
xiii) slanje i postavljanje virusa, crva, trojanaca i drugog malicioznog koda na tuđoj 
opremi, odnosno softveru; 


xiv) davanje na korišćenje Telekomovih usluga neovlašćenim licima, na primer 
davanje ili davanje na korišćenje neovlašćenim licima dodeljenog korisničkog 
imena, lozinke, kartice, ključa za šifriranje i uopšte bilo kog elementa na osnovu 
kojeg neovlašćeno lice može umesto korisnika da uspostavi vezu, obavi 
komunikaciju, pošalje ili pročita poruku; 


XV) izvođenje radnji koje drugim korisnicima onemogućavaju pravilno korišćenje 
usluga (distributed denial of service); 


xvi) korišćenje usluge za bypass međunarodnog saobraćaja. 


Telekom zadržava pravo da u slučaju sumnje, prijave, prigovora ili žalbe izvrši 
proveru bilo kog podatka i/ili poruke, odnosno fajla u kome su ti podaci zabeleženi, u 
skladu sa važećim propisima. 

mts Telekom Srbija 


Tvoj svet 


Prilog IlI 
- Pravila za privremeno obustavljanje pružanja usluga - 


1. Privremeno obustavljanje pružanja usluge zbog kršenja obaveza korisnika 


1.1. Telekom ima pravo da u slučajevima kada korisnik ne poštuje prava i 
obaveze iz Ugovora, uključujući Opšte uslove privremeno isključi korisnikov 
priključak sa svoje Mreže i/ili da mu, u skladu sa važećim propisima, 
privremeno obustavi pružanje jedne, više ili svih usluga, uz prethodno 
obaveštavanje korisnika, osim u slučaju ugrožavanja bezbednosti Mreže, 
težih ili ponovljenih zloupotreba, kada korisnika može da isključi i bez 
prethodnog obaveštavanja. Telekom nije u obavezi da naknadi eventualnu 
štetu nastalu zbog privremenog obustavljanja pružanja usluga, sem ako 
Opštim uslovima ili ovim Pravilima nije izričito drugačije predviđeno. 


1.2. Privremeno obustavljanje pružanja jedne, više ili svih usluga Telekoma 
izvršiće se: 
Opšte 
i) ako se utvrdi da korisnik ne poštuje Opšte uslove; 


ii) ako se utvrdi da je korisnik dao lažne podatke koji su preduslov za 
zaključenje Ugovora; 


iii) ako korisnik u roku od 15 dana od dana nastanka promene podataka 
koji su preduslov za zaključenje Ugovora ne dostavi Telekomu nove 
podatke; 


Mreža i terminalna oprema 


iv)ako korisnik koristi terminalnu opremu koja ne ispunjava uslove 
utvrđene važećim propisima, ili bi upotrebom takve terminalne opreme 
došlo do narušavanja kontinuiteta, bezbednosti i/ili integriteta Mreže, ili 
ako su korisnikova instalacija i oprema pretrpeli izmenu; 


v)ako korisnik neovlašćeno pristupi Mreži Telekoma, ometa 
funkcionisanje mreže, ili vrši bilo kakve intervencije na Mreži; 


vi) ako korisnik poverava trećim licima popravke ili otklanjanje smetnje na 
delu mreže koju održava Telekom; 


vii) ako korisnik ne omogući Telekomu pristup prostorijama ili zemljištu u 
njegovom vlasništvu ili nad kojim ima pravo korišćenja, svojoj 
instalaciji, ili svojoj opremi, u cilju otklanjanja smetnje na mreži koju 
održava Telekom; 


viii) ako korisnik ne omogući Telekomu kontrolu svojih instalacija, 
terminalne i ostale opreme i softvera neophodnih za korišćenje usluga 
Telekoma za koje se sumnja da izazivaju tehničke smetnje; 


ix) ako se utvrdi neispravnost korisnikove opreme koja ugrožava Mrežu ili 
druge korisnike na njoj, ili na drugim mrežama sa kojima je Mreža 
povezana; 


x)ako je Mreža softverski ugrožena ili postoji opasnost od takvog 
ugrožavanja, do prestanka opasnosti; 


Usluge 


xi) ako se utvrdi da korisnik uznemirava druge korisnike elektronskih 
komunikacionih usluga na Mreži ili na drugim mrežama, vređa ih, 
uznemirava, ometa i/ili onemogućava u korišćenju usluga; 


xii) ako se utvrdi da je korisnik omogućio neovlašćenim licima korišćenje 
usluga Telekoma preko svog priključka na Mrežu; 


xiii) ako se utvrdi da korisnik ne poštuje druge obaveze iz Pravila o 
ponašanju na mreži koja čine Prilog II Opštih uslova; 


Plaćanje računa 


xiv) ako korisnik ne plati račun ni nakon 15 dana od dana dospeća računa 
ispostavljenog od strane Telekoma za plaćanje, pri čemu je od 
opomene takođe proteklo najmanje 8 dana, s tim da se, kada se radi o 
govornim uslugama, usluge obustavljaju delimično, a ne u celini, tj. 
ograničavaju se, tako da se i dalje omogućavaju dolazni saobraćaj i 
pozivi prema službama za hitne intervencije; 


xv) ako korisnik kome su, iz razloga navedenog u prethodnoj alineji, 
govorne usluge ograničene, tako da su mu dolazni saobraćaj i pozivi 
prema službama za hitne intervencije bili omogućeni tokom perioda od 
45 dana privremenog delimičnog obustavljanja (ograničenja) usluga, 
svoju obavezu plaćanja ne izmiri do isteka navedenog perioda, u kom 
slučaju mu se usluge mogu privremeno obustaviti u celini pod uslovom 
da je protekao rok od najmanje 30 dana od barem jedne opomene; 


xvi) ako korisnik ne pruži obezbeđenje plaćanja (depozit i sl.) u skladu sa 
tačkom 8.6 Opštih uslova ili ne plati avans. 


1.3. Privremeno obustavljanje pružanja jedne, više ili svih usluga Telekoma, u 
slučaju zloupotrebe traje 5 dana, a za neplaćanje novčanih obaveza za 
uslugu do dana izmirenja obaveza, s tim da Telekom može trajno obustaviti 
pružanje usluge u skladu sa Opštim uslovima i Prilogom IV. 


U slučajevima kada je nedozvoljeni sadržaj ili drugu zloupotrebu u skladu sa 
zakonom ovlašćen da utvrdi nadležni organ, mere privremenog obustavljanja 
usluga mogu se preduzeti samo nakon utvrđivanja takve zloupotrebe od 
strane nadležnog organa. 


Za vreme privremenog isključenja sa Mreže odnosno obustave pružanja 
usluge za koje je razlog krivica korisnika, korisnik je u obavezi da nastavi da 
plaća mesečnu naknadu za ceo period važenja Ugovora za obustavljenu 
uslugu. 


Navedeni razlozi za privremeno isključenje, odnosno obustavljanje pružanja 
usluga, primenjuju se bez obzira na to da li ih je prouzrokovao korisnik ili 
treće lice kome je to omogućeno preko usluge koju je ugovorio korisnik, a 
nezavisno od toga da li je treće lice postupalo uz znanje ili bez znanja 
korisnika. 


Korisnik je obavezan da plati naknadu po Cenovniku na ime troškova za 
ponovno aktiviranje obustavljene usluge, koja se fakturiše pošto je prestao 
razlog za privremeno obustavljanje usluge i usluga ponovo aktivirana. 


2. Privremeno obustavljanje pružanja usluge na zahtev korisnika 
2.1. Privremeno isključenje od 1 do 3 meseca 


Telekom će omogućiti korisniku, na njegov zahtev, privremeno isključenje 
priključka sa Mreže, odnosno privremeno obustavljanje (deaktiviranje) jedne, 
više ili svih usluga Telekoma, sa izuzetkom usluga pristupa Internetu i 
distribucije medijskih sadržaja, u trajanju od 1 do 3 meseca. 


Privremeno isključenje, odnosno deaktiviranje, može se izvršiti samo jednom u 
godini dana. 


Za vreme dok je priključak privremeno deaktiviran, ili privremeno deaktivirana 
jedna ili više usluga, korisniku se obračunava i fakturiše mesečna naknada za 
privremeno deaktivirane usluge. 


Usluge će biti ponovo aktivirane po isteku dogovorenog roka privremenog 
obustavljanja pružanja usluga. 


Korisnik može zatražiti ponovno aktiviranje privremeno isključenog priključka 
na Mrežu, odnosno privremeno obustavljene (deaktivirane) jedne, više ili svih 
usluga i pre isteka dogovorenog roka privremenog obustavljanja pružanja 
usluge. 


2.2. Privremeno demontiranje Telekomove ili korisnikove opreme 


U slučaju investicionih radova, čišćenja ili drugih radova u prostoriji ili na 
imovini korisnika gde se nalazi Telekomova oprema, ili korisnikova oprema 
koju održava Telekom, korisnik može zahtevati privremeno demontiranje 
opreme. 


Osim naknade po Cenovniku, korisnik je dužan da plati Telekomu stvarne 
troškove demontiranja i ponovnog montiranja opreme. 


3. Privremeno obustavljanje pružanja usluge u cilju zaštite korisnika 


3.1. Telekom pored njegovih obaveza u vezi sa kontrolom troškova predviđenih 
važećim propisima, zadržava pravo kontrole potrošnje i korišćenja usluga 


koje Telekom pruža svojim korisnicima, a u cilju njihove zaštite. 


3.2. Telekom zadržava pravo da utvrdi iznos dnevne, nedeljne i mesečne 
kontrole potrošnje, tj. dnevni, nedeljni i mesečni limit, kao i da utvrdi 
slučajeve u kojima korisnik vrši prekoračenje svojih prava u korišćenju usluga 
iz zaključenog ugovora. 


3.3. Telekom će na adekvatan način (telefonskim pozivom ili na drugi pogodan 
način) obavestiti korisnika o prekoračenju potrošnje, odnosno o prekoračenju 
prava u korišćenju usluga, kao i o obavezama koje se tim povodom za 
korisnika uspostavljaju. 


4. Zajednička pravila za sve zahteve 
4.1. Privremeno obustavljanje pružanja usluga iz tehničkih razloga 


Telekom ima pravo da uz prethodno obaveštavanje korisnika, privremeno 
deaktivira korisnikov priključak na Mrežu ili da mu obustavi pružanje jedne, 
više ili svih usluga iz sledećih razloga: 


i) ako nastupe tehničke smetnje u Mreži, do njihovog otklanjanja; 


ii) ako Telekom izvodi radove na rekonstrukciji ili proširenju Mreže na koju je 
korisnik priključen. 


mts Telekom Srbija 


Tvoj svet 


Prilog IV 
- Pravila za trajno obustavljanje pružanja usluga - 


1. Trajno obustavljanje pružanja usluge zbog kršenja prava i obaveza iz 
ugovornog odnosa od strane korisnika 


Telekom ima pravo u slučajevima kada korisnik ne poštuje prava i obaveze iz 
ugovornog odnosa, da trajno demontira korisnikov priključak sa svoje Mreže 
odnosno da mu trajno obustavi pružanje jedne, više ili svih usluga, uz prethodno 
obaveštavanje korisnika. 


U slučajevima kada je nedozvoljeni sadržaj ili drugu zloupotrebu u skladu sa 
zakonom ovlašćen da utvrdi nadležni organ, mere trajnog obustavljanja usluga 
mogu se preduzeti nakon utvrđivanja takve zloupotrebe od strane nadležnog 
organa. 


Telekom nije u obavezi da daje obrazloženje i/ili naknadi eventualnu štetu nastalu 
zbog trajnog obustavljanja pružanja usluga, sem ako Opštim uslovima ili ovim 
Pravilima nije drugačije predviđeno. Telekom trajno obustavlja pružanje usluge ili 
usluga, a važenje Ugovora između Telekoma i korisnika prestaje: 


Opšte 

i) ako je adresa korisnika za dostavu računa i obaveštenje Telekoma nepoznata 
i nakon drugog pokušaja dostave; 

ii) ako je protiv korisnika pokrenut stečajni ili neki sličan postupak, a za to su 


ispunjeni uslovi prema važećim propisima, pri čemu će Telekom obezbediti 
minimum usluga prema zahtevu stečajnog upravnika; 


Mreža i terminalna oprema 


iii) ako korisnik, nakon što je ponovo priključen na Mrežu posle privremenog 
isključenja, ponovo koristi terminalnu opremu za koju nije dobio prethodno 
odobrenje Telekoma; 


iv) ako korisnik ni nakon drugog pokušaja Telekoma u roku od 3 dana ne 
omogući Telekomu pristup svom posedu ili posedu koji ima pravo da koristi, 
svojoj instalaciji, ili svojoj opremi u cilju otklanjanje smetnje na Mreži; 


v)ako korisnik ni nakon 15 dana od prvog pokušaja ne omogući Telekomu 
kontrolu svojih instalacija, terminalne i ostale opreme i softvera neophodnih za 
korišćenje usluga Telekoma u skladu sa Opštim uslovima; 


Usluge 


Vi) u svim slučajevima u kojima nisu poštovani rok ili aktivnosti koji su naloženi u 
skladu sa Pravilima za privremeno obustavljanje pružanja usluga koja čine 
Prilog III Opštih uslova, po isteku datog roka; 


vii)u slučaju težeg ili ponovljenog kršenja obaveza korisnika zbog kojeg, prema 
Pravilima za privremeno obustavljanje pružanja usluga koja čine Prilog Ill 
Opštih uslova, Telekom ima pravo na privremenu obustavu pružanja jedne, 
više ili svih usluga; 


Plaćanje računa 


viii) ako korisnik ne izmiri svoja dospela dugovanja ni nakon 75 dana od dana 
dospeća računa ispostavljenog od strane Telekoma za plaćanje, pod uslovom 
da je protekao rok od najmanje 30 dana od barem jedne opomene i najmanje 
8 dana od opomene pred trajno obustavljanje pružanja te usluge ili usluga; 


ix) ako nakon 75 dana od dana dospeća računa za plaćanje korisnik bude i dalje 
nesposoban za plaćanje, odnosno prezadužen, a stečajni postupak nije 
pokrenut. 


Navedeni razlozi za trajno isključenje, odnosno obustavljanje pružanja usluga, 
merodavni su bez obzira ko ih je prouzrokovao, korisnik ili neko treće lice, sa 
znanjem ili bez znanja korisnika. 


Korisnikovo dugovanje prema Telekomu se uvećava za troškove trajnog isključenja. 


Pravne posledice prestanka važenja Ugovora između Telekoma i korisnika nastupaju 
danom kada je Telekom realizovao trajno isključenje, o čemu će korisnik biti 
obavešten. 


2. Trajno obustavljanje pružanja usluge na zahtev korisnika 


Korisnik može bilo kada da podnese zahtev za obustavljanje jedne, više ili svih 
usluga koje mu pruža Telekom, bez obaveze da svoj zahtev obrazlaže. 


Zahtev za obustavljanje usluge mora da bude dostavljen Telekomu najkasnije 30 
dana pre zahtevanog datuma od kada se traži da usluga bude trajno obustavljena. 


Na dan i u vreme koje korisnik u zahtevu naznači, Telekom će obustaviti pružanje 
usluge ili usluga za koje je podnesen zahtev. 


Korisnik je obavezan da plati sve troškove za pružene usluge do dana trajnog 
obustavljanja pružanja usluge i sve zaostale dugove koje ima prema Telekomu, s tim 
da u slučaju da je između Telekoma i korisnika ugovoreno obavezno trajanje 
Ugovora ima i dodatne obaveze, kako je predviđeno Opštim uslovima i Ugovorom. 


mts Telekom Srbija 


Tvoj svet 


Prilog V 
- Pravila za naknadu štete korisniku - 


. Korisnik podnosi u pisanoj formi zahtev za naknadu štete u slučaju neispunjenja 
obaveze ili zadocnjenja u ispunjenju obaveze od strane Telekoma na adresu 
Telekoma naznačenu u računu. Zahtev za naknadu štete korisnik podnosi u roku 
od 2 meseca od dana nastanka štete. 


. Šteta će biti isplaćena umanjenjem korisnikovog duga u računu svakog meseca 
sve dok ukupan iznos štete ne bude isplaćen. Šteta može biti isplaćena i na drugi 
način ako to tako korisnik zahteva, a Telekom se složi, ili ako je na drugi način 
sudski naloženo. 


. Korisnik nema pravo na naknadu štete: 
i) ako je neko drugi a ne Telekom uzročnik štete; 


ii) u drugim slučajevima u kojima je Telekom oslobođen odgovornosti po 
odredbama Opštih uslova. 


4. Ukoliko Telekom ne poštuje ugovorene rokove za uspostavljanje usluge, 


uključujući rokove posebno usaglašene sa korisnikom, korisnik ima pravo na 
naknadu u iznosu od 50% iznosa troškova obezbeđenja pristupa na Mrežu 
(pristupne takse). Ukoliko Telekom ne poštuje rokove za otklanjanje smetnje i 
promene telefonskog broja, korisnik ima pravo na naknadu u iznosu od 10% 
mesečne naknade za svaki radni dan prekoračenja, ali ne više od 2 mesečne 
naknade. Telekom nije u obavezi da izvrši naknadu štete u slučaju da su razlozi 
za prekoračenje rokova viša sila ili događaji za koje Telekom nije odgovoran (na 
primer, pribavljanje uslova i dozvole za gradnju, obezbeđenje uslova i opreme na 
strani korisnika, i sl.). 


5. Telekom je odgovoran za svoje podizvođače. 


6. U slučaju da je korisnik pretrpeo veću štetu od iznosa naknada definisanih u 


skladu sa ovim Pravilima, ima pravo da zahteva razliku do potpune naknade 
stvarne i neposredne štete koja mora biti dokazana. Teret dokazivanja takve štete 
leži na korisniku. 


7. Telekom, u granicama dopuštenim zakonom, nije odgovoran za indirektan gubitak, 


izgubljenu dobit, ili gubitak podataka, niti odgovara za štetu uzrokovanu bilo 
kakvim nezakonitim korišćenjem svojih usluga ili kršenjem ugovornih obaveza od 


strane korisnika ili trećih lica kojima je to omogućeno korišćenjem usluga od 
strane korisnika. 


8. Ukoliko Telekom greškom obustavi korisniku pružanje usluge, korisnik ima pravo 
na naknadu u iznosu od 20% odgovarajuće mesečne naknade koja se isplaćuje 
korisniku za svaki dan neopravdano ukinute usluge, ali ne više od 4 mesečne 
naknade. 

9. Greške u Imeniku 
9.1. U slučaju pojavljivanja greške u imeniku koju je načinio Telekom (podaci ne 

odgovaraju podacima koje je dao korisnik u svom Zahtevu, podaci o 
korisnikovom priključku su pogrešni), korisnik ima pravo da zahteva naknadu 
u iznosu od 1 mesečne naknade, a ukoliko je to tehnički izvodljivo Telekom 
će besplatno do ispravke greške emitovati govornu poruku sa korektnim 
podacima o telefonskom priključku kad neko poziva broj priključka koji je u 
imeniku pogrešno naveden. 


9.2. U slučaju izostavljanja podataka o korisniku u imeniku Telekom će isplatiti 
korisniku naknadu u visini od 2 mesečne naknade. 


9.3. Ukoliko Telekom unese podatke o korisniku u imenik i pored zabrane 
korisnika, Telekom će isplatiti korisniku naknadu u visini 4 mesečne naknade. 


